རྒྱ་དཀར་ནག་གཉིས་བར་གྱི་ས་མཚམས་རྩོད་རྙོག་ཞི་འགྲིག་ཡོང་ཐབས་ཀྱི་གྲོས་ཆོད་ལས་བརྒལ་ཏེ་རྒྱ་ནག་གཞུང་གིས་ཨ་རུ་ན་ཅལ་དང་འབྲུག་གི་ས་མཚམས་སོགས་སུ་སིམ་འཛུལ་བྱེད་ཀྱི་ཡོད་འདུགཁ་སང་རྒྱ་གར་གྲོས་ཚོགས་ཀྱི་ཕྱི་སྲིད་ལས་དོན་ལྟ་ཞིབ་ཚོགས་ཆུང་གི་སྙན་ཐོ་བསྒྲགས་པ་ལྟར་ན།ལོ་སྔོན་མ་ནས་བཟུང་རྒྱ་དཀར་ནག་གཉིས་བར་འབྲོག་ལམ་ཁུལ་གཙོས་ས་མཚམས་ཐོག་རྩོད་རྙོག་ཤུགས་ཆེན་བྱུང་སྟེ།འདི་ལོའི་ཕྱི་ཟླ་༤ཚེས་༢༠ཉིན་ཕྱོགས་གཉིས་ཀྱི་དམིགས་བསལ་སྐུ་ཚབ་ཐུག་འཕྲད་བྱས་ཏེ་ས་མཚམས་རྩོད་རྙོག་ཞི་འགྲིག་ཡོང་ཡོད་ནའང་།ལྟ་ཞིབ་ཚོགས་ཆུང་དེས་ས་མཚམས་ཁག་ཏུ་ཞིབ་འཇུག་བྱེད་སྐབས།རྒྱ་ནག་གིས་རྒྱ་དཀར་ནག་གཉིས་བར་གྱི་ས་མཚམས་ཞི་འགྲིག་གི་གྲོས་ཆོད་སྣང་མེད་དུ་བཞག་སྟེ།ཨ་རུ་ན་ཅལ་ཁུལ་གྱི་ས་མཚམས་བདག་བཟུང་བྱེད་བཞིན་ཡོད་སྐོར་བརྗོད་འདུག